|  |  |  |  |
| --- | --- | --- | --- |
|  | | | |
| **Referat Skypemøde - Dansk Squash Forbund** | | | |
| **Mødegruppe:** | | Bestyrelsen | |
| **Dato** | | 17-03-2013 | |
| **Sted** | | Start: 21.00, slut: 22.20 | |
| **Deltagere** | | Tom Kjærbye Larsen (TKL), Bo C. Christiansen (BCC), Peter Mindegaard (PM), Allan B. Christensen (ABC), Kristian Frost (KF) | |
| **Afbud** | | Asger Grønlund Andersen (AGA), | |
| **Referent** | | TKL | |
| **Referatudkast godkendes senest:** | |  | |
| **Referat udsendes senest:** | |  | |
| **Nr.** | **Punkt** | **Kommentar/ beslutning/ opgave** | **Fortsættende punkt/**  **Ansvarlig** |
| 1 | Bemanding af bestyrelse og udvalg | AGA har meddelt, at han ikke genopstiller ved valget i april – og at han ikke kan være aktiv i bestyrelsesarbejdet med øjeblikkelig virkning. Han vil udføre TU-arbejde til og med slutspillet. Det betyder, at TU er stærkt nødlidende. Det bør overvejes at ændre i strukturen omkring TU og appeludvalget, således at appeludvalget bliver første (og eneste) klageinstans. Målet kunne være et Ordens- og amatørudvalg, som det kendes i mange andre forbund.  Den fremtidige procedure kunne herefter være:   * Turneringsplanlægning via Squashportalen (og Turneringsmødet i maj) * Klager o.l., samt ”daglige spørgsmål” der har relation til turneringsreglerne behandles på forbundskontoret * Forhold, der ikke kan afklares på kontoret videresendes til ”Amatør- og Ordensudvalg” * Afgørelser herfra kan indklages til DIF   Der skal arbejdes på emner til nyt TU-udvalg. Indtil det er på plads vil ABC og BCC samt Rasmus forsøge at gøre en ekstra indsats på TU området.  Rekruttering:  TKL kontakter Skovbakken (obligatorisk deltagelse efter at AGA er fraflyttet klubben), Odense-klubberne, Helsingør, Farum, Silkeborg og Aalborg  ABC kontakter Esbjerg  Palle Laursen har givet tilsagn om at indtræde i senioreliteudvalget. | Alle |
| 2 | Bestyrelsesmøde den 29. marts | Mødet holdes i Squashcenter Danmark kl. 10. Efter frokost workshops o.i. (Maiken og Rasmus) om idéer til at udvikle sport og forbund. Tine Teilmann fra DIF dukker op i løbet af eftermiddagen. | TKL |
| 3 | Hjemmesiden | Hjemmesiden har været ned i 3-4 dage, og Composite giver udtryk for bekymring om sidens stabilitet, da den bagvedliggende software er noget bedaget.  Vi bør skifte til anden platform. TKL’s meddelelse om, at han har iværksat dette arbejde gav anledning til nogen debat, bl.a. af teknisk art. TKL vil udsende speciel email om sagen med flere detaljer, og emnet sættes på den 29. marts |  |
| 4 | Repræsentantskabsmødet | Mødet holdes i Squashcenter Danmark søndag 27. april kl. 10. Første varsel er lagt på hjemmesiden inden den forgangne weekend (6 uger før mødets afholdelse). Efter frokost workshops o.i. (Maiken og Rasmus) om idéer til at udvikle sport og forbun, forhåbentlig med god tilslutning fra klubberne.  Regnskabet er hos den tekniske revisor (KPMG) og de kritiske revisorer har fået tilsendt årsrapporten med opfordring til at komme til Odense for at se på bilag.  Johan Evensen har indvilget i at være dirigent.  På valg er BCC, KF og Tobias Pedersen (fra Viborg, som har meddelt, at han gerne indtræder i bestyrelsen. Han er inviteret til bestyrelsesmødet den 29. marts). AGA ville også have været på valg, men han genopstiller som sagt ikke. Emne til afløser?  Der er indkommet forslag vedr. Elitedivisonen m.v. fra Birkerød. Forslaget skal jo behandles på Turneringsmødet i maj, men materialet vil blive udsendt sammen med det øvrige materiale den 4. april (endelig indkaldelse til ordinært repræsentantskabsmøde). Det giver tid til debat inden turneringsmødet.  Eventuelt skal der arbejdes på at give det kommende TU kompetence til at være fleksibel i afviklingen af elitedivisionen næste år (afhængigt af hvad der vedtages på turneringsmødet. Det vil ikke være realistisk at få ændret regelsættene inden den nye turnering).  Det bør overvejes, om der skal laves andre regler for afholdelse af slutspillet. |  |
| 5 | Eventuelt | Der er indkaldt til generalforsamling i KUF (Kontor for udvikling og fællesskab) i Idrættens Hus den 27. april. BCC kan ikke deltage – TKL forsøger at flytte andet arrangement, da det er første år, DSqF er med i dette samarbejde.  Maiken er skuffet over begrænset tilmelding til de planlagte 1-2-Træner kurser. Især er kurset i hovedstadsområdet tyndt besat. Vi opfordres til at agitere i vore hjemklubber. |  |